**Rimaszombat története**

**Rimaszombat** ([szlovákul:](https://hu.wikipedia.org/wiki/Szlov%C3%A1k_nyelv) *Rimavská Sobota*, [németül](https://hu.wikipedia.org/wiki/N%C3%A9met_nyelv): *Gross-Steffelsdorf*) [város](https://hu.wikipedia.org/wiki/V%C3%A1ros) [Szlovákiában](https://hu.wikipedia.org/wiki/Szlov%C3%A1kia). A [Besztercebányai kerület](https://hu.wikipedia.org/wiki/Beszterceb%C3%A1nyai_ker%C3%BClet) [Rimaszombati járásának](https://hu.wikipedia.org/wiki/Rimaszombati_j%C3%A1r%C3%A1s" \o "Rimaszombati járás) székhelye.

Rimaszombat a Gömöri-medence északi peremén, a [Rima](https://hu.wikipedia.org/wiki/Rima)-folyó völgyében fekszik.

Érinti az országot kelet-nyugati irányban átszelő 50-es főút [Losonc](https://hu.wikipedia.org/wiki/Losonc) (26 km) és [Tornalja](https://hu.wikipedia.org/wiki/Tornalja" \o "Tornalja) (30 km) közötti szakasza. Az 531-es út a Rima völgyében [Abafalva](https://hu.wikipedia.org/wiki/Abafalva" \o "Abafalva) (32 km) és [Nyustyán](https://hu.wikipedia.org/wiki/Nyustya" \o "Nyustya) (22 km) át [Tiszolc](https://hu.wikipedia.org/wiki/Tiszolc" \o "Tiszolc) (34 km) felé teremt összeköttetést. Vasútvonalak vezetnek [Feledre](https://hu.wikipedia.org/wiki/Feled) és Tiszolcon át Breznóbányára.

Északnyugatról [Kruzsnó](https://hu.wikipedia.org/wiki/Kruzsn%C3%B3" \o "Kruzsnó), [Bakostörék](https://hu.wikipedia.org/wiki/Bakost%C3%B6r%C3%A9k" \o "Bakostörék), [Cserencsény](https://hu.wikipedia.org/wiki/Cserencs%C3%A9ny" \o "Cserencsény); északról [Tóthegymeg](https://hu.wikipedia.org/wiki/T%C3%B3thegymeg" \o "Tóthegymeg); északkeletről [Balogpádár](https://hu.wikipedia.org/wiki/Balogp%C3%A1d%C3%A1r" \o "Balogpádár), [Perjése](https://hu.wikipedia.org/wiki/Perj%C3%A9se), [Zeherje](https://hu.wikipedia.org/wiki/Zeherje" \o "Zeherje), és [Vámosbalog](https://hu.wikipedia.org/wiki/V%C3%A1mosbalog" \o "Vámosbalog); keletről [Uzapanyit](https://hu.wikipedia.org/wiki/Uzapanyit" \o "Uzapanyit) és [Balogtamási](https://hu.wikipedia.org/wiki/Balogtam%C3%A1si); délkeletről [Szútor](https://hu.wikipedia.org/wiki/Sz%C3%BAtor); délről [Jánosi](https://hu.wikipedia.org/wiki/J%C3%A1nosi) és [Kisgömöri](https://hu.wikipedia.org/wiki/Kisg%C3%B6m%C3%B6ri" \o "Kisgömöri); délnyugatról [Várgede](https://hu.wikipedia.org/wiki/V%C3%A1rgede" \o "Várgede)és [Feketepatak](https://hu.wikipedia.org/wiki/Feketepatak_(Szlov%C3%A1kia)); nyugatról pedig [Guszona](https://hu.wikipedia.org/wiki/Guszona" \o "Guszona) és [Osgyán](https://hu.wikipedia.org/wiki/Osgy%C3%A1n" \o "Osgyán) községekkel, összesen 17 községgel határos.

Nevét szombati napokon tartott hetivásárairól kapta. Nevének előtagja a [Rima](https://hu.wikipedia.org/wiki/Rima) folyó melletti fekvésére utal.

Területe már a [bronzkortól](https://hu.wikipedia.org/wiki/Bronzkor) folyamatosan lakott volt. Első ismert írásos említésekor (1268) Szombathely (Zumbothel) már kiváltságos helynek számít, mert a kalocsai érsek birtokának, az ún. rimai ispánságnak a központja volt. A Szombathely elnevezés a szombati napon tartott hetivásárra utal. A szombat napi vásárokat országszerte I. Géza király (1074–1077) állította fel. A város másik, Stefansdorf nevű részét [német](https://hu.wikipedia.org/wiki/N%C3%A9metek) telepesek alapították. Ekkor két faluból állott, a kalocsai érsek birtokában. [1271](https://hu.wikipedia.org/wiki/1271)-ben "*Rymoa Zumbota*", [1321](https://hu.wikipedia.org/wiki/1321)-ben "*Ryma Zumbath*" néven említik. [1335](https://hu.wikipedia.org/wiki/1335)-ben [Károly Róberttől](https://hu.wikipedia.org/wiki/I._K%C3%A1roly_magyar_kir%C3%A1ly) kapta kiváltságait. [1387](https://hu.wikipedia.org/wiki/1387)-ben az ide látogató [Zsigmond király](https://hu.wikipedia.org/wiki/Zsigmond_magyar_kir%C3%A1ly" \o "Zsigmond magyar király) megerősítette ezeket. A [15. században](https://hu.wikipedia.org/wiki/15._sz%C3%A1zad) védőfalakkal vették körül és kisebb vára is volt, melyet [1441](https://hu.wikipedia.org/wiki/1441)-ben [Giskra](https://hu.wikipedia.org/wiki/Giskra" \o "Giskra) foglalt el, de [Mátyás](https://hu.wikipedia.org/wiki/I._M%C3%A1ty%C3%A1s_magyar_kir%C3%A1ly) [1459](https://hu.wikipedia.org/wiki/1459)-ben visszafoglalta. Többször is béketárgyalások színhelye volt Giskra és Hunyadi közt. [1506](https://hu.wikipedia.org/wiki/1506)-ban tűzvész pusztította el, [1661](https://hu.wikipedia.org/wiki/1661)-ben [pallosjogot](https://hu.wikipedia.org/wiki/Pallosjog) nyert. [1553](https://hu.wikipedia.org/wiki/1553)-tól [1593](https://hu.wikipedia.org/wiki/1593)-ig és [1596](https://hu.wikipedia.org/wiki/1596)-tól [1686](https://hu.wikipedia.org/wiki/1686)-ig török uralom alatt állott. A város sokat szenvedett a portyázó törököktől és vallási villongások is pusztították. Falainak nyoma sem maradt. A város [1747](https://hu.wikipedia.org/wiki/1747)-ben kiváltotta magát jobbágyi kötelezettségei alól és szabad város lett. [1769](https://hu.wikipedia.org/wiki/1769)-ben [kálvinista](https://hu.wikipedia.org/wiki/K%C3%A1lvinist%C3%A1k) polgárai megtámadták a [katolikusok](https://hu.wikipedia.org/wiki/Katolikus) menetét, mire [1771](https://hu.wikipedia.org/wiki/1771)-ben [Mária Terézia](https://hu.wikipedia.org/wiki/M%C3%A1ria_Ter%C3%A9zia_magyar_kir%C3%A1lyn%C5%91" \o "Mária Terézia magyar királynő) a kálvinista templomot leromboltatta.

[1786](https://hu.wikipedia.org/wiki/1786)-ban [Kishont vármegye](https://hu.wikipedia.org/w/index.php?title=Kishont_v%C3%A1rmegye&action=edit&redlink=1) székhelye lett. [1805](https://hu.wikipedia.org/wiki/1805)-ben az [austerlitzi csatából](https://hu.wikipedia.org/wiki/Austerlitzi_csata) hazatérőben Kutuzov serege szállt meg itt. [1831](https://hu.wikipedia.org/wiki/1831)-ben kolerajárvány pusztított. [1845](https://hu.wikipedia.org/wiki/1845) májusában itt választották meg [Petőfit](https://hu.wikipedia.org/wiki/Pet%C5%91fi_S%C3%A1ndor" \o "Petőfi Sándor) tiszteletbeli táblabíróvá. [1849](https://hu.wikipedia.org/wiki/1849) júliusában itt kezdte meg az egyezkedést [Görgey](https://hu.wikipedia.org/wiki/G%C3%B6rgey_Art%C3%BAr) az oroszokkal. [Protestáns](https://hu.wikipedia.org/wiki/Protest%C3%A1ns) főgimnáziumában sok neves személyiség tanult, köztük [Mikszáth](https://hu.wikipedia.org/wiki/Miksz%C3%A1th_K%C3%A1lm%C3%A1n) és [Izsó Miklós](https://hu.wikipedia.org/wiki/Izs%C3%B3_Mikl%C3%B3s_(szobr%C3%A1sz)" \o "Izsó Miklós (szobrász)) is. [1883](https://hu.wikipedia.org/wiki/1883)-tól [1922](https://hu.wikipedia.org/wiki/1922)-ig, majd 1938-tól 1944-ig ismét [Gömör-Kishont vármegye](https://hu.wikipedia.org/wiki/G%C3%B6m%C3%B6r-Kishont_v%C3%A1rmegye" \o "Gömör-Kishont vármegye) székhelye (1944 december 21-én foglalták el a szovjetek).

[1948](https://hu.wikipedia.org/wiki/1948)-ban [Rimatamásfalvát](https://hu.wikipedia.org/wiki/Rimatam%C3%A1sfalva" \o "Rimatamásfalva), [1973](https://hu.wikipedia.org/wiki/1973)-ban [Baktit](https://hu.wikipedia.org/wiki/Bakti" \o "Bakti), [1974](https://hu.wikipedia.org/wiki/1974)-ben pedig [Dúsát](https://hu.wikipedia.org/wiki/D%C3%BAsa), [Mezőtelkest](https://hu.wikipedia.org/wiki/Mez%C5%91telkes), [Alsó-](https://hu.wikipedia.org/wiki/Als%C3%B3pokor%C3%A1gy) és [Felsőpokorágyot](https://hu.wikipedia.org/wiki/Fels%C5%91pokor%C3%A1gy" \o "Felsőpokorágy) csatolták Rimaszombathoz, melynek területe így csaknem a háromszorosára, 28,22 km²-ről 77,55 km²-re nőtt. [1976](https://hu.wikipedia.org/wiki/1976)–[1990](https://hu.wikipedia.org/wiki/1990) között [Zeherje](https://hu.wikipedia.org/wiki/Zeherje" \o "Zeherje) is Rimaszombathoz tartozott.

Nevezetességei

* [Római katolikus](https://hu.wikipedia.org/wiki/R%C3%B3mai_katolikusok) plébániatemploma a [18. század](https://hu.wikipedia.org/wiki/18._sz%C3%A1zad) közepén épült [barokk stílusban](https://hu.wikipedia.org/wiki/Barokk_st%C3%ADlus). Szép falfestményei vannak. Mellette áll a város [első világháborús](https://hu.wikipedia.org/wiki/Els%C5%91_vil%C3%A1gh%C3%A1bor%C3%BA) emlékműve.
* A katolikus plébánia [1775](https://hu.wikipedia.org/wiki/1775)-ben épült barokk stílusban, a főtér egyik legszebb épülete.
* [Református](https://hu.wikipedia.org/wiki/Reform%C3%A1tusok) temploma [1784](https://hu.wikipedia.org/wiki/1784)-ben épült [empire stílusban](https://hu.wikipedia.org/wiki/Empire_st%C3%ADlus), tornya 36 m magas. Itt nyugszik Ferenczy István szobrászművész, sírján Eurydiké szobra áll.
* [Evangélikus](https://hu.wikipedia.org/wiki/Evang%C3%A9likusok) temploma [1786](https://hu.wikipedia.org/wiki/1786)-ban épült [copf stílusban](https://hu.wikipedia.org/wiki/Copf_st%C3%ADlus), tornya [1856](https://hu.wikipedia.org/wiki/1856)-ban készült. Felszerelését [IV. Gusztáv Adolf](https://hu.wikipedia.org/w/index.php?title=IV._Guszt%C3%A1v_Adolf&action=edit&redlink=1) svéd király adományozta [1803](https://hu.wikipedia.org/wiki/1803)-ban, a bécsi svéd követség megszüntetett kápolnájának felszereléséből.
* Az egykori vármegyeháza [1798](https://hu.wikipedia.org/wiki/1798)-ban épült empire stílusú épület, itt választották Petőfit tiszteletbeli táblabírává.

[](https://hu.wikipedia.org/w/index.php?title=F%C3%A1jl:Rimaszombat,_a_r%C3%A9gi_v%C3%A1rmegyeh%C3%A1za.JPG&filetimestamp=20070317090211&)

A régi vármegyeháza épülete a Főtéren, ma járási könyvtár

* Az új megyeháza [1902](https://hu.wikipedia.org/wiki/1902)-ben épült eklektikus stílusú épület, homlokzatán Gömör vármegye címere látható.
* A városháza [1801](https://hu.wikipedia.org/wiki/1801)-ben épült barokk-klasszicista stílusban.
* A Gömöri Múzeum épülete [1850](https://hu.wikipedia.org/wiki/1850)-ben huszárkaszárnyának épült, majd iskola, [1882](https://hu.wikipedia.org/wiki/1882)-től pedig [Fábry János](https://hu.wikipedia.org/wiki/F%C3%A1bry_J%C3%A1nos) alapításával múzeum lett.
* A régi gimnázium épülete [1794](https://hu.wikipedia.org/wiki/1794)-ben épült, később kétemeletesre bővítették barokk stílusban. Itt tanult [1857](https://hu.wikipedia.org/wiki/1857) és [1863](https://hu.wikipedia.org/wiki/1863)között Mikszáth Kálmán is [Fábry János](https://hu.wikipedia.org/wiki/F%C3%A1bry_J%C3%A1nos) osztályában.
* Az új gimnázium [1904](https://hu.wikipedia.org/wiki/1904)-ben épült neoreneszánsz stílusban.
* Tompa Mihály szobra, [Holló Barnabás](https://hu.wikipedia.org/wiki/Holl%C3%B3_Barnab%C3%A1s) alkotása a város nagy szülöttét ábrázolja. [1902](https://hu.wikipedia.org/wiki/1902)-ben avatták fel.
* A Huszth-ház, Petőfi szálláshelye 1845-ben, falán emléktábla. 2006 nyarára lett teljesen felújítva, továbbá egy kis emlékszobának is helyt ad.
* A vízimalom 1823-ban épült, itteni látogatásakor Petőfi itt fürdött meg a Rimában.
* [Holokauszt](https://hu.wikipedia.org/wiki/Holokauszt)-emlékmű az egykori [zsinagóga](https://hu.wikipedia.org/wiki/Zsinag%C3%B3ga) helyén. [Mag Gyula](https://hu.wikipedia.org/w/index.php?title=Mag_Gyula_(szobr%C3%A1sz)&action=edit&redlink=1) szobrászművész, két mózesi kőtáblát jelképező alkotását [2005](https://hu.wikipedia.org/wiki/2005). [május 5](https://hu.wikipedia.org/wiki/M%C3%A1jus_5.)-én avatták fel. Az emlékmű a városból elhurcolt több mint 1200 [zsidó](https://hu.wikipedia.org/wiki/Zsid%C3%B3k) lakosnak állít emléket. A zsinagógát [1988](https://hu.wikipedia.org/wiki/1988)-ban bontották le.

[](https://hu.wikipedia.org/w/index.php?title=F%C3%A1jl:Rimaszombat,_Ferenczy_Istv%C3%A1n_eml%C3%A9km%C5%B1ve.JPG&filetimestamp=20070318081439&)

Ferenczy István (1792–1856) emlékműve a református templom homlokzatán

* A tamásfalvi városrészen áll a Zathureczkyek klasszicista kastélya. Ma mezőgazdasági kutatóintézet van benne.
* A tamásfalvi harangtorony a hagyomány szerint már a 16. században is állt, 1945 után restaurálták.
* Szabatkapusztán a törökök [1553](https://hu.wikipedia.org/wiki/1553)-ban, [Fülek](https://hu.wikipedia.org/wiki/F%C3%BClek) elfoglalása után várkastélyt építettek, innen sanyargatták a környék népét. Ma csak csekény maradványai láthatók.
* Kurinc-pusztán egykor [johannita](https://hu.wikipedia.org/wiki/Johannit%C3%A1k" \o "Johanniták) kolostor állott.
* A Barátkút Kurinc-puszta közelében csobogó forrásával a városiak kedvelt kirándulóhelye volt. A johanniták ide jártak ivóvízért.
* A város melletti Kőjankó szikla alatt negyedkori tó található, közelében barlangok láthatók.

Kulturális élet

* *Győry Dezső Kulturális Napok.*
* A *Tompa Mihály Országos Vers- és Prózamondó Verseny* országos döntőjét [1992](https://hu.wikipedia.org/wiki/1992) óta rendezik Rimaszombatban. A szavalóversenynek félévszázados hagyománya van, sokáig a Komáromi Napok keretében találkoztak az ország legjobbjai, később azonban Gömör szívében külön fesztivált kaptak a vers- és prózamondók.

Sport

* *Labdarúgás* – a szervezett futballélet [1908](https://hu.wikipedia.org/wiki/1908)-ban kezdődött a városban. A helyi labdarúgóklub fénykora a kilencvenes évek végére tehető, az *FC Tauris Rimavská Sobota* [1996](https://hu.wikipedia.org/wiki/1996)-ban feljutott az élvonalba. A 2003/2004-es idény óta ismét a másodosztályban szerepel.

Gazdaság

* Cukorgyára az [1980-as években](https://hu.wikipedia.org/wiki/1980-as_%C3%A9vek) 200 000 tonna [cukorrépát](https://hu.wikipedia.org/wiki/Cukorr%C3%A9pa) dolgozott fel évente.

Források

* Csordás János: [Rimaszombat a városrombolás jegyében 1960-1990.](http://mek.oszk.hu/14300/14347/14347.pdf)
* Botoš, A. 2016: Archeologický výskum na stavbe Rimavská Sobota-ul. I. Hatvaniho - Polyfunkčná budova. Gemer-Malohont 12.
* Jávorszky, J.: *Adalékok Rimaszombat történetéhez*. In: Herman Ottó Múzeum évkönyve (1996) XXXIII-XXXIV, 15-621. o.
* [Blaskovics József](https://hu.wikipedia.org/wiki/Blaskovics_J%C3%B3zsef) 1989/1995: Rimaszombat és vidéke a török hódoltság korában.
* [Jozef Paulík](https://hu.wikipedia.org/wiki/Jozef_Paul%C3%ADk) 1965: Súpis medených a bronzových predmetov v Okresnom vlastivednom múzeu v Rimavskej Sobote. Študijné zvesti 15.
* [Fábry János](https://hu.wikipedia.org/wiki/F%C3%A1bry_J%C3%A1nos) 1905: Gömörmegyei Múzeum múltja és jelene. Rimaszombat.

Testvérvárosai

* [Tiszaújváros](https://hu.wikipedia.org/wiki/Tisza%C3%BAjv%C3%A1ros), [Magyarország](https://hu.wikipedia.org/wiki/Magyarorsz%C3%A1g)
* [Świętochłowice](https://hu.wikipedia.org/wiki/%C5%9Awi%C4%99toch%C5%82owice), [Lengyelország](https://hu.wikipedia.org/wiki/Lengyelorsz%C3%A1g)

Forrás

https://hu.wikipedia.org/wiki/Rimaszombat